Rikunarita-ORG/Wikinium huggingface dataset:
# Senati (Marekani)

Jengo la Capitol mjini Washington DC ni makao ya senati.
**Senati ya Muungano wa Madola ya Amerika(kutoka Kilatini "senatus" - baraza la wazee)* ni sehemu ya bunge la Marekani pamoja na Nyumba ya Wawakilishi. Wabunge wake huitwa "**maseneta**".

Kila jimbo kwenye shirikisho la Muungano wa Madola ya Amerika linachagua maseneta wawili kwa kipindi cha miaka sita bila kubagua kati ya majimbo. Maana yake jimbo kama Wyoming lenye wakazi nusu milioni lina maseneta wawili sawa na jimbo la Kalifornia lenye wakazi milioni 37.

Idadi ya majimbo ya Marekani ni 50 hivyo kuna maseneta 100. Uchaguzi si wakati mmoja kwa wote lakini theluthi moja inachaguliwa kila baada ya miaka miwili.

Pamoja na sehemu nyingine ya bunge, yaani Nyumba ya Wawakilishi, Senati inaamua juu ya sheria zinazopaswa kupita pande zote mbili.

Senati ina jukumu la kuamua juu ya vita na amani. Rais wa nchi anapaswa kupata kibali cha senati kabla ya kuita maafisa muhimu kama mawaziri na mahakimu wa mahakama kuu ya kitaifa.

Seneta anapaswa kuwa na umri wa angalau miaka 30 na kuwa raia wa Marekani tangu miaka 9 au zaidi.

|  |  |
| --- | --- |
|  | Makala hii kuhusu mambo ya siasa bado ni **mbegu**. Je, unajua kitu kuhusu **Senati (Marekani)** Unaweza kuisaidia Wikipedia kwa kuongezea habari Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari. |
# Ufuoni

Ndani ya ufuoni wa kisasa; milango hufungua sehemu baridi za kuwekea maiti.
**Ufuoni** (kutoka kitenzi *kufua*; pia: **makafani**; kwa Kiingereza: *mortuary*) ni mahali, chumba au jengo la kuosha na kuhifadhi maiti kwa muda hadi yafanyike mazishi.

Zinapatikana katika hospitali na pia makaburini mwa miji mikubwa.

Kusudi la kuhifadhi maiti kwa muda ni pamoja na

* kufanya utafiti wa kitiba kuhusu sababu za kifo
* kutunza maiti aliyeokotwa au kupatikana mahali pa ajali hadi kuhakikisha marehemu alikuwa nani na kuwasiliana na ndugu zake
* kupata muda wa usafiri wa ndugu walio mbali na mahali pa mazishi waweze kufika
* katika nchi kadhaa muda unahitajika hadi kupata nafasi kwenye makaburi ya miji mikubwa, hasa kama maiti anachomwa

Kwa kawaida kuna mitambo ya kupoza miili ili kuzuia au kuchelewesha mchakato wa kuoza kwa maiti.

|  |  |
| --- | --- |
|  | Makala hii kuhusu mambo ya utamaduni bado ni **mbegu**. Je, unajua kitu kuhusu **Ufuoni** kama historia yake au mahusiano yake na mada nyingine? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |
# 28 Juni

Tarehe **28 Juni** ni siku ya 179 ya mwaka (ya 180 katika miaka mirefu). Mpaka uishe zinabaki siku 186.

## Matukio

* 1243 - Uchaguzi wa Papa Inosenti IV
* 1914 - Kaisari-mteule Ferdinand wa Austria kuuawa mjini Sarajevo - kusababisha Vita Kuu ya Kwanza ya Dunia
* 1919 - Mkataba wa Versailles kusainiwa - mwisho wa Vita Kuu ya Kwanza kati ya Ujerumani na washindi

## Waliozaliwa

* 1243 - Go-Fukakusa, mfalme mkuu wa Japani (1246-1259)
* 1476 - Papa Paulo IV
* 1577 - Peter Paul Rubens, mchoraji kutoka Uholanzi
* 1712 - Jean-Jacques Rousseau, mwanafalsafa kutoka Ufaransa
* 1867 - Luigi Pirandello, mshindi wa Tuzo ya Nobel ya Fasihi mwaka wa 1934)
* 1873 - Alexis Carrel, mshindi wa Tuzo ya Nobel ya Tiba mwaka wa 1912)
* 1906 - Maria Goeppert-Mayer, mshindi wa Tuzo ya Nobel ya Fizikia mwaka wa 1963)
* 1927 - Sherwood Rowland, mshindi wa Tuzo ya Nobel ya Kemia mwaka wa 1995)
* 1930 - William Campbell, mshindi wa Tuzo ya Nobel ya Tiba mwaka wa 2015)
* 1943 - Klaus von Klitzing, mshindi wa Tuzo ya Nobel ya Fizikia mwaka wa 1985)

## Waliofariki

* 767 - Mtakatifu Papa Paulo I
* 1836 - James Madison, Rais wa Marekani (1809-1817)
* 2005 - Geoffrey William Griffin, mkurugenzi mwanzilishi wa Shule ya Upili ya Wavulana ya Starehe, Kenya
* 2009 - Billy Mays, mwigizaji wa filamu kutoka Marekani

## Sikukuu

Wakristo wengi, wakifuata mapokeo ya Roma, huadhimisha kumbukumbu za Mtakatifu Ireneo, Plutarko, Potamiena na wenzao, Papa Paulo I, Argimiro, Heimo, Yohane Southworth, Vinchensya Gerosa, Lusia Wang Cheng, Maria Fan Kun, Maria Qi Yu, Maria Zheng Xu, Maria Du Zhauzhi n.k.

## Viungo vya nje

* BBC: On This Day

|  |  |
| --- | --- |
|  | Makala hii kuhusu mambo ya kihistoria bado ni **mbegu**. Je, unajua kitu kuhusu **28 Juni** kama enzi zake au matokeo yake? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |